
Statele Unite ale Americii sunt de câţiva ani (mai precis, din 2018) cel mai mare producător de petrol din lume, 
deși nu deţin cele mai mari rezerve. 

Ai fi putut crede că americanii trag tare să-și epuizeze rezervele de petrol până când petrolul va deveni inutil, 
adică până când umanitatea, din grijă pentru mustăţile planctonului și cozile căluţilor de mare, va trece total pe 
energie “verde”, adică electrică, eoliană etc. 

Și să nu uităm de “climate change” și de încălzirea globală, că și astea trebuie oprite, și știm că oamenii sunt 
de vină, mai ales fiindcă folosesc petrol și gaze. 

Numai că americanii tocmai au revendicat zilele astea 1 milion de kilometri pătraţi suplimentari din platoul 
oceanic arctic (adică de la Polul Nord). E vorba de o zonă care se întinde dincolo de coasta nordică a Alaskăi 
și care, tehnic, ar putea fi revendicată parţial și de ruşi sau canadieni. 

Zona (platoul oceanic) e plină de resurse minerale, dar și... petrol și gaze. 

Astfel, jocul pe care îl joacă americanii și tot scopul propagandei “climate change” devin ușor de ghicit: Europa 
trebuie ruptă de Rusia, de OPEC in general, pentru ca în viitor Europa să-și cumpere energia de la ei. Primul 
pas e să-i convingi pe europeni că n-au nevoie de petrol și gaze, fiindcă astea omoară planeta. Apoi îi 
sărăcești și-i aduci la disperare. Apoi le oferi soluția. “A, doar gazele rusești poluau. Şi petrolul rusesc. Îţi dau 
eu gaze și petrol nepoluant.” 

